Trein ry 3-jarige seun doodArgieffoto ŉ Driejarige seun is dood nadat hy Saterdag in Mpumalanga deur ŉ trein doodgery is. Kol. Leonard Hlathi, ŉ polisiewoordvoerder, het Sondag gesê die ongeluk het in Matsulu naby Nelspruit plaasgevind. “Die seun se ma was besig om wasgoed in ŉ stroom te was, terwyl die seun naby die spoorlyn gespeel het,” het Hltahi gesê. Die seun se klere het aan ŉ stuk metaal langs die treinspoor vasgehaak en hy kon nie loskom nie. ŉ Trein het verbygery en die seun doodgery. Die polisie ondersoek die voorval.